Útvar hlavného kontrolóra                                                                    
Mesta Košice

S P R Á V A
o výsledku kontroly

V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra mesta Košice v čase od 10. 1. 2011 do 31. 1. 2011 kontrolu nakladania s majetkom a vybraných položiek príjmov a výdavkov na Základnej škole Kežmarská 28, Košice za obdobie rokov 2009 a 2010.

Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov ani interných predpisov vydaných na ich základe. V dôsledku toho sa protokol o výsledku kontroly nevypracoval.

Kontrolou bolo zistené:

1. Prehľad plnenia rozpočtu za rok 2009 a 2010 

	Plnenie príjmov a čerpanie výdavkov podľa schváleného rozpočtu za kontrolované obdobie udávajú nasledujúce tabuľky:
										         Tabuľka č. 1
Plnenie príjmov v roku 2009 (v €)	
Položka	Príjmy	Schv. rozp.	Upr. rozp.	Skutočnosť	% plnenie	
212	Príjmy z prenajatých budov, 	 	 	 		
 	priestorov a objektov	400	2 674	2 673,95	100,00	
223	Poplatky a platby za jasle, mat.	18155	24 730	24 731,43	100,01	
 	školy a kluby detí					
292	Ostatné príjmy	0	199	197,50	99,25	
200	Nedaňové príjmy spolu	18 555	27 603	27 602,88	100,00	
310	Tuzemské granty a transfery spolu	0	36 824	36 824,00	100,00	
 	Príjmy celkom	18 555	64 427	64 426,88	100,00	

Z celkových nedaňových príjmov 27 602,88 € predstavujú najväčšiu časť  poplatky za školské kluby detí v sume 24 731,43 € (položka 223 002). K 31. 12. 2009 bolo na základnej škole uzatvorených (účinných) 16 zmlúv o krátkodobom nájme nebytových priestorov a jedna o dlhodobom nájme uzatvorená so spoločnosťou DAVITAL, s.r.o., čo predstavuje príjmy z prenajatých budov, priestorov a objektov v celkovej sume 2 673,95 €. 
Na celkových príjmoch sa podieľal aj príjem z dobropisu (položka 292 012) od spoločnosti VEMA, s.r.o. v sume 197,50 €.
Granty (položka 311) boli poskytnuté vo výške 35 824 € (položka 311). Základná škola s agentúrou Ministerstva školstva SR pre štrukturálne fondy EÚ uzatvorila zmluvu č. 23/2008/1.1/OPV zo dňa 29. 12. 2008 o poskytnutí nenávratného finančného príspevku na základe projektu č. 26110130033. 

Základná škola získala sponzorské príspevky (pol. 311) v celkovej výške 1 000 € z toho:
-	Kosit, a.s.                 vo výške 660 €
-	Fyzická osoba          vo výške  40 €
-	Novitech TAX, s.r.o. vo výške 300 €
						                                                                            Tabuľka č. 2
Čerpanie výdavkov v roku 2009 (v €)	
Položka	Výdavky	Schv. rozp.	Upr. rozp.	Skutočnosť	% plnenie	
610	Mzdy, platy a ostatné 	 	 	 		
 	osobné vyrovnania	56 743	454 394	454 394,24	100,00	
620	Poistné a príspevky do 	19 676	159 749	159 748,76	100,00	
 	Poisťovní					
630	Tovary a služby	3 352	196 334	196 227,06	99,95	
640	Bežné transfery	200	4 763	4 763,44	100,01	
600	Bežné výdavky spolu	79 971	815 240	815 133,50	99,99	

Z celkovej sumy 815 133,50 € bežných výdavkov predstavujú výdavky na mzdy, platby a ostatné osobné vyrovnania vrátane odvodových povinností sumu 614 143  €, čo predstavuje  75,34 % z bežných výdavkov. 

Výdavky na tovary a služby boli v celkovej sume 196 227,06 € v tom:
-	cestovné náhrady (pol. 631)                        v sume      1 980,14 €
-	energie, voda a komunikácie (pol. 632)       v sume    45 952,58 €
-	materiál (pol. 633)                                        v sume  103 889,34 € 
-	rutinná a štandardná údržba (pol. 635)        v sume      3 109,10 €
-	prevádzkové stroje a zariadenia (pol. 636)  v sume         197,31 €
-	služby (pol. 637)                                           v sume    41 098,59 €
SPOLU                                                                       196 227,06 €
	
Výdavky za materiál (položka 633) boli v sume 103 889,34 €, z ktorej najväčšiu časť predstavovali výdavky na interiérové vybavenie (pol. 633 001) v sume 39 949,72 € z čoho najväčšia položka bola za nákup školského nábytku v sume 28 638,79 € na základe akceptačného listu oddelenia školstva MMK zo dňa 21. 4. 2009. Výdavky na nákup výpočtovej techniky (pol. 633 002) boli v sume 13 146, 73 €, na všeobecný  materiál (pol. 633 006) v sume 32 731,94 €, na nákupu kníh, časopisov (pol. 633 009) v sume 17 462,29. Ostatné výdavky sa týkali nákupu softvéru a ochranných pomôcok v sume 598,66 €. 
Výdavky na služby vo výške 41 098,59 € (položka 637), ktoré pozostávajú z nasledovných položiek: stravovanie (pol. 637 014) v sume 5 909,27 €, odmeny pracovníkom mimo pracovného pomeru (pol. 637 027) v sume 10 332,02 €, prídel do sociálneho fondu (pol. 637 016) vo výške 4 709,78,  zabezpečenie všeobecných služieb (pol. 637 004) v sume 13 801,17 € a školenia (pol. 637 001) v sume 735,44 € a pod. 
Výdavky na rutinnú a štandardnú údržbu predstavovali sumu 3 109,10 € z toho najväčšia čiastka bola za opravu havarijného stavu kanalizácie v sume 1 420,44 € (položka 635).

Bežné transfery (pol. 640) predstavujú finančné prostriedky poskytnuté na úhradu nemocenských dávok (položka 642 015) v sume 1 704,02 €, na úrazové dávky (položka 632 017) v sume 1 807,42 € a na odchodné (položka 642 013) v sume 1 252 €.

										         Tabuľka č. 3
Plnenie príjmov v roku 2010 (v €)	
Položka	Príjmy	Schv. rozp.	Upr. rozp.	Skutočnosť	% plnenie	
212	Príjmy z prenajatých budov, 	 	 	 		
 	priestorov a objektov	3 320	5 504	6 657,16	120,95	
223	Poplatky a platby za jasle, mat.	 	 	 		
 	školy a kluby detí	19 000	22 240	23 141,57	104,05	
292	Ostatné príjmy	 0	0	4 330,90	-	
200	Nedaňové príjmy spolu	22 320	27 744	34 129,63	123,02	
310	Tuzemské granty a transfery spolu	0 	0	14 176,00	-	
 	Príjmy celkom	22 320	27 744	48 305,63	174,11	

Z uvedenej tabuľky vyplýva, že základná škola stanovené príjmy v rozpočtovom roku 2010 splnila. V roku 2010 bol príjem z prenájmu v celkovej sume 6 657,16 € z toho nárast príjmu bol za prenájom pozemkov v sume 664 € (položka 212 002).
 Na celkových príjmoch sa podieľali aj príjmy z dobropisov v sume 3 941,17 € (položka 292 012) za vyúčtovanie tepla od spoločnosti Dalkia Východné Slovensko, s.r.o. a z náhrad z poistného plnenia (položka 292 006) v sume 389,73 €.
Granty zo štrukturálnych fondov na rok 2010 boli poskytnuté vo výške 13 486 €. Sponzorské príspevky v celkovej výške 690 € boli získané od spoločnosti Kosit, a.s. vo výške 660 € a sponzorský príspevok od fyzickej osoby vo výške 30 €.

						                                                                           Tabuľka č. 4
Čerpanie výdavkov v roku 2010 (v €)	
Položka	Výdavky	Schv. rozp.	Upr. rozp.	Skutočnosť	% plnenie	
610	Mzdy, platy a ostatné 	 	 	 	 	
 	osobné vyrovnania	53 423	451 801	466 826,10	103,33	
620	Poistné a príspevky do 					
 	poisťovní	19 676	166 969	164 418,41	98,47	
630	Tovary a služby	32 000	125 505	134 623,27	107,27	
640	Bežné transfery	200	1 500	2 184,07	145,60	
600	Bežné výdavky spolu	105 299	745 775	768 051,85	102,99	

	Výdavky na mzdy a prislúchajúce odvody boli vo výške 631 244,51 €, čo je 82,19 % z celkovej sumy bežných výdavkov 768 051,85 €.

Výdavky na tovary a služby predstavovali sumu 134 623,27 €, čo je 17,53 % z bežných výdavkov. Z toho najväčšiu časť výdavkov tvoria úhrady za energie, vodu,  poštovné a telekomunikačné služby vo výške 47 345,95 € (položka 632) a výdavky na služby, ako napr.: stravovanie, školenia, odmeny pracovníkom mimo pracovného pomeru a pod. vo výške 49 321,10 € (položka 637).  
	Výdavky za materiál boli v sume 26 090,53 €, z ktorej najväčšiu časť predstavovali výdavky na zakúpenie školského nábytku v sume 14 870,48 €. Ostatné výdavky za materiál sa týkali nákupu kníh, časopisov, výpočtovej techniky, hygienických a čistiacich potrieb a pod. (položka 633). 
Výdavky na rutinnú a štandardnú údržbu predstavovali sumu 10 024,88 € z toho najväčšiu časť tvorila oprava gumolitu a stĺpov v priestoroch šatní v sume 5 234,81 € a izolácia vonkajšej steny z dôvodu zatekania vody do budovy  v sume 1 316,13 €. Ostatné výdavky na údržbu sa týkali hygienických náterov v šatniach a sociálnych zariadeniach a pod. (položka 635).
Výdavky na cestovné náhrady predstavovali sumu 1 840,81 € (položky 631).

2. Príjmy

2.1 Účet 223 – Príjmový rozpočtový účet

	Všetky príjmy organizácie, ktoré boli zúčtované na príslušnom rozpočtovom účte sú vedené na bankovom účte č. 0504812002/5600 vedenom v DEXIA banke. Finančné prostriedky z uvedeného účtu boli v priebehu roka odvádzané na účet zriaďovateľa – Mesto Košice.
	Zostatok na príjmovom účte k 31. 12. 2009 bol v sume 24,90 €, ktorý bol odvedený dňa 11. 2. 2010 na účet zriaďovateľa.

2.2 Príjmy z prenajatých budov, priestorov a objektov (položka 212 – príjmy z majetku)

	Kontrolou nájomných zmlúv neboli zistené nedostatky, nájomné zmluvy boli uzavreté v súlade s Pravidlami prenajímania majetku mesta Košice v školách a školských zariadeniach, ktoré boli odsúhlasené oddeleniu školstva MMK.

3. Výdavky

3.1 Účet 222 – Výdavkový rozpočtový účet

	Na uvedenom účte sa účtuje príjem prostriedkov poskytnutých zriaďovateľom a ich výdaj na určené rozpočtové výdavky.
	Všetky príjmy a výdaje organizácie, ktoré sú zúčtované na príslušnom rozpočtovom účte sú vedené na bankovom účte č. 0504819001/5600 vedenom v DEXIA banke.
	K 31. 12. 2009 bol na účte 222 vykázaný zostatok 107,28 €, ktorý súhlasí so zostatkom na uvedenom bankovom účte ZŠ.
	Zostatky na všetkých účtoch organizácia odviedla na účet zriaďovateľa dňa 11. 2. 2010, podľa usmernenia oddelenia školstva MMK zaslané listom zo dňa 27. 1. 2010. Základná škola k 31. 12. 2009 a k 31. 12. 2010 neviduje záväzky na účte 321. 
	Použitie výdavkov za kontrolované obdobie podľa jednotlivých položiek je zrejmé z tabuľky č. 2 a č. 4 z popisnej časti k nim. Kontrole boli podrobené výdavky položky 630 za tovary a služby.

3.1.1 Cestovné náhrady – položka 631
	
	Základná škola Kežmarská 28 vykazuje výdavky za cestovné náhrady (položka 631) za kontrolované obdobie roka 2009:
položka 631 001 (tuzemské)     v sume 1 363,46 € 
položke 631 002 (zahraničné)   v sume    616,68 €
            Celkom                                                   1 980,14 €.

Cestovné náhrady za obdobie roka 2010:
položka 631 001 (tuzemské)     v sume 1 520,46 € 
položke 631 002 (zahraničné)   v sume    320,35 €
            Celkom                                                   1 840,81 €.

	Zahraničné cesty sa vykonávajú na základe projektu kultúrneho spoznávania iných krajín a dohody o výmenných pobytoch študentov zo dňa 1. 5. 2006. 
Kontrolou nebolo zistené porušenie zákona č. 283/2002 Z. z. o cestovných náhradách v znení neskorších zmien a doplnkov. 
Základná škola má vypracovanú internú smernicu o cestovných náhradách zo dňa 27. 12. 2009, podľa ktorej organizácia vedie aj evidenciu cestovných príkazov.

3.1.2 Sociálny fond – položka 637 016

Základná škola prispieva do sociálneho fondu v zmysle zákona č. 152/1994 Z. z. o sociálnom fonde v znení neskorších zmien a doplnkov.
	Tvorba fondu a čerpanie fondu sa vedie na osobitnom účte č. 0504813005/5600 vedenom v Dexia banke Slovensko, a.s. v zmysle § 6 ods. 1 zákona o sociálnom fonde. Pohyb finančných prostriedkov sa vedie v knihe sociálneho fondu.
	Zúčtovanie prostriedkov fondu za kalendárny rok vykoná zamestnávateľ najneskôr do 31. januára nasledujúceho. Nevyčerpaný zostatok fondu sa prevádza do nasledujúceho roka v zmysle § 6 ods. 3 zákona o sociálnom fonde.

	Organizácia vykazuje za kontrolované obdobie na položke 637 016 – prídel do sociálneho fondu: 
	- v roku 2009  v sume   4 709,78 €
	- v roku 2010  v sume   4 629,47 €.

Pre čerpanie sociálneho fondu organizácia má vypracované Zásady tvorby a čerpania sociálneho fondu zo dňa 9. 3. 2009 a podpísané predsedom Odborového zväzu – Mgr. J. P. a riaditeľkou ZŠ - RNDr. M. K.. Zásady sú vypracované v súlade so zákonom o sociálnom fonde a kolektívnou zmluvou.

4. Dodržiavanie zákona o účtovníctve

4.1 Vedenie pokladne

Základná škola má pre svoju činnosť zriadenú jednu pokladnicu. Účtovná jednotka peňažné prostriedky inventarizovala štyrikrát za účtovné obdobie v súlade s § 29 ods. 3 zákona o účtovníctve. Všetky doklady mali svoje náležitosti, tak ako to ukladá zákon o účtovníctve. Opravy v pokladničnej knihe a v pokladničných dokladoch boli vykonané podľa § 34 ods. 2 zákona o účtovníctve. 
Kontrolou pokladničných (príjmových a výdavkových) dokladov za kontrolované obdobie nebolo zistené porušenie zákona č. 431/2002 Z. z. o účtovníctve. 
Základná škola má vypracované zásady o obehu, schvaľovaní a kontrole účtovných dokladov zo dňa 1. 9. 2010.

4.2  Inventarizácia majetku

Ročná inventarizácia majetku a záväzkov bola vykonaná na základe príkazu riaditeľky  základnej školy.  Fyzická inventarizácia nehmotného, hmotného majetku, ako aj inventarizácia záväzkov, pohľadávok, finančných účtov bola vykonaná k 31. 12. príslušného roka.

Na inventarizáciu majetku bola menovaná inventarizačná komisia. Z dokladov predložených ku kontrole – zápisov inventarizačných komisii vyplýva, že neboli zistené rozdiely medzi účtovným a fyzickým stavom. 
Základná škola v roku 2009 eviduje prírastok dlhodobého hmotného majetku (DHM) v celkovej hodnote 85 128,44 €.
V roku 2009 na základe návrhov na vyradenie bola zriadená vyraďovacia komisia. Podľa zápisov z vyraďovacích konaní vyplýva, že okrem fyzickej likvidácii majetku časť vyradeného majetku bola odovzdaná iným školským zariadeniam (ZŠ Poľov, Drábová). Úbytok DHM bol v celkovej hodnote 35 878,57 €. V roku 2010 bol prírastok DHM v hodnote 15 763,21 €. Základná škola má vypracovanú internú smernicu o likvidačnom konaní zo dňa 12. 2. 2009.
	Inventarizáciou bolo zistené, že stav finančných prostriedkov v peňažnom ústave súhlasí so stavom vedenej v účtovnej evidencii. Účtovná  jednotka vykonala inventarizáciu majetku a záväzkov v súlade s § 29 a § 30 zákona č. 431/2002 Z. z. o účtovníctve.

5. Dodržiavanie zákona o verejnom obstarávaní

	Nákup tovarov a zabezpečenie služieb základná škola zabezpečovala v zmysle § 102 zákona č. 25/2006 Z. z. o verejnom obstarávaní zákaziek s nízkymi hodnotami a realizovaný formou prieskumu trhu. Prehľad prieskumov trhu a výber dodávateľa udávajú nasledujúce tabuľky.
v €
Prehľad prieskumov trhu vykonaných v roku 2009	
Predmet obstarania 	Zo dňa	Vybraný dodávateľ	Cenová
 Ponuka s DPH	
Oprava pódia v átriu školy	10. 9. 2009	Dandy-kov,Sokoľany	2 016,00 	
Učebná pomôcka – chemická laboratórna sada na pokusy	11. 6. 2009	Učebné pomôcky,s.r.o	220,00 	
Dodávka technických zariadení a vybavenia na výučbu cudzích jazykov v rámci operačného programu vzdelávanie	1. 6. 2009	PC COM SK, s.r.o	11 842,10 	
Školiaci materiál, školiace potreby na výučbu cudzích jazykov v rámci operačného programu vzdelávanie	26. 6. 2009	Dortum, s.r.o	10 095,84	
Kancelársky nábytok pre kabinety	21.12.2009	Datas-VT, s.r.o.	4 095,78	
Kancelársky nábytok (kanc. riaditeľky školy, zástupcov a zborovne)	21.12.2009	Drevoss, s.r.o	3 561,94	
Dodávka školských lavíc 171 ks a učiteľských katedier 12 ks	20. 3. 2009	Študentské Kluby,s.r.o	28 638,79	
Dodávka keramických bielych tabúľ 120x150, 23ks	16. 9. 2009	OLHA, s.r.o	3 051,59	
Dodávka CD prehrávačov 12ks	24. 11.2009	Obchodný dom.sk,s.r.o.	1 101,84	
Dodávka: slúchadlá 20ks,projektor,vozik na 20 PC	5. 11.2009	PC COM, s.r.o	4 010,74	

v €
Prehľad prieskumov trhu vykonaných v roku 2010	
Predmet obstarania 	Zo dňa	Vybraný dodávateľ	Cenová
 Ponuka s DPH	
Dodávka školských lavíc 33 ks, stoličiek 66 ks 	12. 8. 2010	Školex, s.r.o	5 754,27	
Úprava stĺpov a pokladka gumolitu	23.7. 2010	Magistav, s.r.o.	5 366,90	
Dodávka školských šatníkových skríň  	10. 5. 2010	AJ produkty, s.r.o.	8 304,38	

Kritériom výberu dodávateľa bola vždy najnižšia cena. Základná škola má vypracovanú internú smernicu o obstarávaní tovarov, služieb  a prác zo dňa 6. 2. 2006.

Kontrolou účtovných dokladov nebolo zistené neefektívne vynakladanie finančných prostriedkov. 

Košice, 9. 2. 2011

       Ing. Hana Jakubíková
Hlavný kontrolór mesta Košice